එමෙන්ම වෛරසය හේතුවෙන් වාර්තාවූ පුද්ගල මරණ  සංඛ්‍යාව 19ක්.ලෝක සෞඛ්‍ය සංවිධානයේ වාර්තාවලට අනුව මර්ස් යනු ඔටුවන්ට වැලදෙන රෝගයක්.පසුකාලීනව මිනිස් ශරීරයට ඇතුළු වී මාරාන්තික වෛරසයක් ලෙස ක්‍රියාකරන මර්ස් මීට වසර කිහිපයකට පෙර සෞදි අරාබිය ඇතුළු මැද පෙරදිග රටවල සීඝ්‍රයෙන් පැතිර ගියා.රෝගී පුද්ගලයෙකු ස්පර්ශ කිරීමෙන් වුවද බෝවන මර්ස් රෝගයේ මූලික රෝග ලක්ෂණ වන්නේ උණ, සෙම්ප්‍රතිශ්‍යාව, තදබල හිසරදය සහ ඇඟපත වේදනාවයි.ශ්වසන පද්ධතිය තුළ වර්ධනය වන මර්ස් වෛරසය හේතුවෙන් එය අක්‍රියවීමෙන් වෛරසය ආසාදනය වූවෙකු ජීවිතක්ෂයට පත්වීම සිදුවනවා.මේ වන විට සෞදිආරාබියට පසුව ලොව වැඩිම මර්ස් රෝගීන් සංඛ්‍යාවක් වාර්තා වන්නේ දකුණු කොරියාවෙන්.සෞඛ්‍ය අමාත්‍යාංශයේ රෝග නිරෝධායන අංශය පවසන්නේ, විදේශගතව සිට පැමිණෙන පුද්ගලයින් පූර්ව පරීක්ෂාවට ලක් කිරීම සදහා කටුනායක ජාත්‍යන්තර ගුවන් තොටුපොළේ පැය 24 පුරා සෞඛ්‍ය ආරක්ෂක වැඩපිළිවෙළක්  ක්‍රියාත්මක බවයි.එහිදී දකුණු කොරියාවේ සිට පැමිණෙන්නන් සදහා විශේෂ අවධානයක් යොමු කෙරෙනවා.